CELEX: 31981R3549
Language: el
Date: 1981-12-03
Title: Κανονισμός (EOK) αριθ. 3549/81 τού Συμβουλίου τής 3ης Δεκεμβρίου 1981 περί τροποποιήσεως τών κανονισμών (EOK) αριθ. 1508/76, (EOK) αριθ. 1514/76 καί (EOK) αριθ. 1521/76 περί τών εισαγωγών ελαιολάδου καταγωγής Τυνησίας, Αλγερίας καί Μαρόκου (1981/82)

Avis juridique important

|

31981R3549

Κανονισμός (EOK) αριθ. 3549/81 τού Συμβουλίου τής 3ης Δεκεμβρίου 1981 περί τροποποιήσεως τών κανονισμών (EOK) αριθ. 1508/76, (EOK) αριθ. 1514/76 καί (EOK) αριθ. 1521/76 περί τών εισαγωγών ελαιολάδου καταγωγής Τυνησίας, Αλγερίας καί Μαρόκου (1981/82)  

Επίσημη Εφημερίδα αριθ. L 356 της 11/12/1981 σ. 0013

***** ΚΑΝΟΝΙΣΜΟΣ (ΕΟΚ) αριθ. 3549/81 ΤΟΥ ΣΥΜΒΟΥΛΙΟΥ  της 3ης Δεκεμβρίου 1981  περί τροποποιήσεως των κανονισμών (ΕΟΚ) αριθ. 1508/76, (ΕΟΚ) αριθ. 1514/76 και (ΕΟΚ) αριθ. 1521/76 περί των εισαγωγών ελαιολάδου καταγωγής Τυνησίας, Αλγερίας και Μαρόκου (1981/82)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι τα άρθρα 16, 17 και 15, και το παράρτημα Β των συμφωνιών συνεργασίας μεταξύ της Ευρωπαϊκής Οικονομικής Κοινότητος καί, αντίστοιχα, της Τυνησίας (3), του Μαρόκου (4) και της Αλγερίας (5) προβλέπουν κατά την εισαγωγή στην Κοινότητα, ελαιολάδου της διακρίσεως 15.07 Α Ι του Κοινού Δασμολογίου, υπό τον όρο ότι οι προαναφερθείσες χώρες εισπράττουν φορολογική επιβάρυνση κατά την εξαγωγή, μια κατ αποκοπή μείωση 0,60 ECU ανά 100 χιλιόγραμμα της εισφοράς που εφαρμόζεται στο έλαιο αυτό, καθώς και μια μείωση της ίδιας αυτής εισφοράς που αντιστοιχεί στο ποσό του ειδικού φόρου μέχρι 12,09 ECU ανά 100 χιλιόγραμμα, βάσει της μειώσεως που προβλέπεται στα προαναφερθέντα άρθρα, και 12,09 ECU ανά 100 χιλιόγραμμα, βάσει του πρόσθετου ποσού που προβλέπεται στα προαναφερθέντα παραρτήματα Β·  ότι οι κανονισμοί (ΕΟΚ) αριθ. 1508/76 (6) , (ΕΟΚ) αριθ. 1514/76 (7) και (ΕΟΚ) αριθ. 1521/76 (8), όπως τροποποιήθηκαν τελευταία από τον κανονισμό (ΕΟΚ) αριθ. 2922/79 (9), έθεσαν σε εφαρμογή τις προαναφερθείσες συμφωνίες·  ότι τα συμβαλλόμενα μέρη συμφώνησαν, με ανταλλαγές επιστολών, να καθορίσουν το πρόσθετο ποσό σε 12,09 ECU ανά 100 χιλιόγραμμα, για την περίοδο από 1 Νοεμβρίου 1981 έως 31 Οκτωβρίου 1982·  ότι πρέπει να τροποποιηθούν ανάλογα οι κανονισμοί (ΕΟΚ) αριθ. 1508/76, (ΕΟΚ) αριθ. 1514/76 και (ΕΟΚ) αριθ. 1521/76,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 σημείο β των κανονισμών (ΕΟΚ) αριθ. 1508/76, (ΕΟΚ) αριθ. 1514/76 και (ΕΟΚ) αριθ. 1521/76 αντικαθίσταται από το ακόλουθο κείμενο:  «β) ποσού ίσου με εκείνο του ειδικού φόρου κατά την εξαγωγή που εισπράττεται από την Τυνησία, την Αλγερία και το Μαρόκο για το έλαιο αυτό, εντός του ορίου των 12,09 ECU ανά 100 χιλιόγραμμα, του ποσού αυτού προσαυξανομένου από 1 Νοεμβρίου 1981 έως 31 Οκτωβρίου 1982 κατά 12,09 ECU ανά 100 χιλιόγραμμα.»  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Δεκεμβρίου 1981.  Για το Συμβούλιο  Ο Πρόεδρος  T. KING  (1) ΕΕ αριθ. C 291 της 12. 11. 1981, σ. 11.  (2) ΕΕ αριθ. C 287 της 9. 11. 1981, σ. 103.  (3) ΕΕ αριθ. L 141 της 28. 5. 1976, σ. 195.  (4) ΕΕ αριθ. L 141 της 28. 5. 1976, σ. 98.  (5) ΕΕ αριθ. L 141 της 28. 5. 1976, σ. 2.  (6) ΕΕ αριθ. L 169 της 28. 6. 1976, σ. 9.  (7) ΕΕ αριθ. L 169 της 28. 6. 1976, σ. 24.  (8) ΕΕ αριθ. L 169 της 28. 6. 1976, σ. 43.  (9) ΕΕ αριθ. L 333 της 27. 12. 1979, σ. 13.